## 4.1 Vsebina sporočila za starše ob pojavu okužbe s SARS-CoV-2 v oddelku

(Navodilo za vodstvo VIZ: rumeni del besedila vam je pomoč pri pripravi dopisa, nato ga iz dopisa odstranite.)

Spoštovani starši in zaposleni,

obveščeni smo bili, da je bil v oddelku/skupini obšolske dejavnosti vašega otroka potrjen primer okužbe s SARS- CoV-2. Zaradi navedenega razloga vas v nadaljevanju seznanjamo z navodili Nacionalnega inštituta za javno zdravje.

Vaš otrok je imel zadnji tesni stik z okuženo osebo dne, \_\_\_\_\_\_\_\_\_\_. (Navedete datum zadnjega stika)

Pomembno je, da v obdobju 14 dni od zadnjega tesnega stika z osebo s covid-19 pozorno spremljajte otrokovo zdravstveno stanje. Če se v tem času pojavijo simptomi ali znaki bolezni covid-19 (slabo počutje, prehladni znaki, kašelj, vročina, težko dihanje, glavobol, bolečine v mišicah, izguba vonja ali okusa, bolečine v žrelu ...), **ostanite doma** in **pokličite osebnega ali dežurnega zdravnika**, kjer boste prejeli nadaljnja navodila. Zdravnik bo ocenil, ali je potrebna napotitev na vstopno točko zdravstvenega doma za odvzem brisa.

V primeru pozitivnega rezultata samotesta otroka njegov starš oz. skrbnik o pozitivnem rezultatu samotestiranja obvesti pediatra oz. izbranega osebnega zdravnika, ki otroka napoti na potrditveni test. V primeru, da je pediater oz. izbrani osebni zdravnik odsoten, pokliče na vstopno točko, kjer izvajajo testiranje in jih prosi za termin potrditvenega testiranja. Otrok do rezultatov potrditvenega testa ostane doma. Če je rezultat potrditvenega testa negativen, otrok lahko normalno obiskuje VIZ. Če je rezultat potrditvenega testa pozitiven, starši otroka o tem obvestijo pediatra oz. izbranega osebnega zdravnika, ki otroku odredi izolacijo. Starš oz. zakoniti zastopnik otroka o potrjeni okužbi obvesti vzgojno-izobraževalni zavod v obdobju 12 ur od potrditve okužbe (skladno z Zakonom o dodatnih ukrepih za preprečevanje širjenja, omilitev, obvladovanje, okrevanje in odpravo posledic COVID-19 (Uradni list RS, št. 206/21)).

Ključne informacije o koronavirusu SARS-CoV-2 so dostopne na naslednji povezavi: <https://www.nijz.si/sl/koronavirus-2019-ncov>.

Z lepimi pozdravi,

ime in priimek ravnatelja